กฎ กกฎ ก.ก.ฉบับที่ ๑ (พ.ศ. ๒๕๑๖)ออกตามความในพระราชบัญญัติระเบียบข้าราชการกรุงเทพมหานคร พ.ศ. ๒๕๑๖ ว่าด้วยการบรรจุผู้ได้รับปริญญาหรือประกาศนียบัตรวิชาชีพ[๑] อาศัยอำนาจตามความในมาตรา ๕และมาตรา ๗ แห่งพระราชบัญญัติระเบียบข้าราชการกรุงเทพมหานคร พ.ศ. ๒๕๑๖ ก.ก. ออกกฎ ก.ก. ไว้ดังต่อไปนี้ข้อ ๑ กฎ ก.ก. นี้ให้ใช้บังคับแก่กรุงเทพมหานครข้อ ๒ส่วนราชการใดของกรุงเทพมหานครจะใช้ผู้ได้รับปริญญาหรือประกาศนียบัตรวิชาชีพใดชั้นใดบรรจุในตำแหน่งใด ให้เป็นไปตามที่ ก.ก. จะได้อนุมัติข้อ ๓ การบรรจุผู้ได้รับปริญญาหรือประกาศนียบัตรวิชาชีพในประเทศเข้าเป็นข้าราชการกรุงเทพมหานครสามัญโดยจะให้ได้รับเงินเดือนในชั้น อันดับ และขั้นใด ให้เป็นไปตามหลักเกณฑ์ดังต่อไปนี้(๑)ผู้ใดรับอนุปริญญาหรือประกาศนียบัตรวิชาชีพเทียบได้ไม่ต่ำกว่าอนุปริญญาซึ่งมีหลักสูตรกำหนดเวลาศึกษาไม่น้อยกว่าสามปี จะบรรจุได้ไม่สูงกว่าข้าราชการกรุงเทพมหานครสามัญชั้นตรีอันดับ ๑ ขั้น ๑,๐๖๐ บาท(๒)ผู้ได้รับปริญญาหรือประกาศนียบัตรวิชาชีพเทียบได้ไม่ต่ำกว่าปริญญาตรี ซึ่งมีหลักสูตรกำหนดเวลาศึกษาไม่น้อยกว่าสี่ปีจะบรรจุได้ไม่สูงกว่าข้าราชการกรุงเทพมหานครสามัญชั้นตรี อันดับ ๒ ขั้น ๑,๓๒๐ บาท(๓)ผู้ใดรับปริญญาตรีทางสถาปัตยกรรมศาสตร์ทางวิทยาศาสตร์สาขาเภสัชศาสตร์หรือทางศิลปสาขาจิตรกรรมสาขาประติมากรรม และสาขาภาพพิมพ์ซึ่งมีหลักสูตรกำหนดเวลาศึกษาไม่น้อยกว่าห้าปีจะบรรจุได้ไม่สูงกว่าข้าราชการกรุงเทพมหานครสามัญชั้นตรี อันดับ ๒ ขั้น ๑,๓๘๐ บาท(๔) (ก)ผู้ได้รับปริญญาตรีทางแพทยศาสตร์ ทันตแพทยศาสตร์ หรือสัตวแพทยศาสตร์ซึ่งมีหลักสูตรกำหนดเวลาศึกษาไม่น้อยกว่าหกปี จะบรรจุได้ไม่สูงกว่าข้าราชการกรุงเทพมหานครสามัญชั้นโทอันดับ ๑ ขั้น ๑,๘๘๐ บาท(ข)ผู้ได้รับปริญญาตรีทางแพทยศาสตร์ ดังกล่าวใน (ก) ซึ่งได้ฝึกหัดงานในวิชาชีพตามข้อบังคับของมหาวิทยาลัยเป็นผลดีมาแล้วไม่น้อยกว่าหนึ่งปีจะบรรจุได้ไม่สูงกว่าข้าราชการกรุงเทพมหานครสามัญชั้นโท อันดับ ๑ ขั้น ๑,๙๙๐ บาท(๕)ผู้ได้รับปริญญาโทซึ่งมีหลักสูตรกำหนดเวลาศึกษาต่อจากปริญญาตรีไม่น้อยกว่าสองปีและรวมทั้งปริญญาตรีไม่น้อยกว่าหกปี จะบรรจุได้ไม่สูงกว่าข้าราชการกรุงเทพมหานครสามัญชั้นโทอันดับ ๑ ขั้น ๑,๘๘๐ บาท(๖)ผู้ได้รับปริญญาโททางสถาปัตยกรรมศาสตร์หรือทางวิทยาศาสตร์สาขาเภสัชศาสตร์ซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าเจ็ดปีจะบรรจุได้ไม่สูงกว่าข้าราชการกรุงเทพมหานครสามัญชั้นโทอันดับ ๑ ขั้น ๑,๙๙๐ บาท(๗) ผู้ได้รับปริญญาเอกจะบรรจุได้ไม่สูงกว่าข้าราชการกรุงเทพมหานครสามัญชั้นโท อันดับ ๒ ขั้น ๒,๕๙๐ บาทข้อ ๔การบรรจุผู้ได้รับปริญญาหรือประกาศนียบัตรวิชาชีพในประเทศนอกจากที่กล่าวในข้อ๓ หรือการบรรจุผู้ได้รับปริญญาหรือประกาศนียบัตรวิชาชีพจากต่างประเทศ เข้าเป็นข้าราชการกรุงเทพมหานครสามัญโดยจะให้ได้รับเงินเดือนในขั้น อันดับ และขั้นใด ให้เป็นไปตามที่ ก.ก.จะได้อนุมัติเป็นราย ๆ ไป ทั้งนี้ ให้วางหลักเกณฑ์ไว้เป็นบรรทัดฐานในการกำหนดโดยใช้หลักเกณฑ์ตามข้อ ๓ ประกอบการพิจารณาด้วยข้อ ๕การบรรจุผู้ได้รับปริญญาหรือประกาศนียบัตรวิชาชีพเข้าเป็นข้าราชการกรุงเทพมหานครสามัญให้บรรจุจากผู้สอบคัดเลือกได้เว้นแต่ผู้ซึ่งมีสัญญาจะต้องปฏิบัติราชการให้กรุงเทพมหานครหรือผู้ซึ่งเป็นข้าราชการกรุงเทพมหานครสามัญอยู่แล้ว ได้รับปริญญาหรือประกาศนียบัตรวิชาชีพเพิ่มขึ้นหรือสูงขึ้นตามความต้องการและเป็นคุณประโยชน์ต่อราชการกรุงเทพมหานครผู้ว่าราชการกรุงเทพมหานครจะคัดเลือกเข้ารับราชการและได้รับการปรับอัตราเงินเดือนตามวุฒิที่ต้องการสำหรับตำแหน่งนั้น ๆ ได้โดยอนุมัติของ ก.ก. เป็นราย ๆ ไปข้อ ๖การสอบคัดเลือกให้เป็นไปตามหลักสูตรและวิธีการที่ ก.ก. กำหนดและให้ผู้ว่าราชการกรุงเทพมหานครตั้งกรรมการอย่างน้อยสามคนเป็นผู้ดำเนินการในการนี้จะตั้งตนเองเป็นกรรมการด้วยก็ได้เมื่อสอบคัดเลือกเสร็จแล้วให้คณะกรรมการรายงานผลต่อผู้ว่าราชการกรุงเทพมหานครเพื่อพิจารณาสั่งบรรจุข้อ ๗ ให้ใช้ กฎ ก.ก.ฉบับนี้ตั้งแต่บัดนี้เป็นต้นไปให้ไว้ ณ วันที่ ๒๘ กันยายน ๒๕๑๖ถ. สุนทรศารทูลรัฐมนตรีช่วยว่าการกระทรวงมหาดไทยรองประธาน ก.ก. ปฏิบัติราชการแทนประธาน ก.ก.ดลธี/ผู้จัดทำ๒๕ พฤศจิกายน ๒๕๕๓เลิศศักดิ์/ผู้ตรวจ๒๕ พฤศจิกายน ๒๕๕๓[๑]ราชกิจจานุเบกษา เล่ม ๙๐/ตอนที่ ๑๒๓/ฉบับพิเศษ หน้า ๕๗/๓๐ กันยายน ๒๕๑๖